28. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.20633/Ι.188 της 17/21 Μαρτ. 1966 (ΦΕΚ Β΄ 168) Περί αυξήσεως των υπό του ΙΚΑ καταβαλλομένων βάσει πλειόνων των 1200 ημερών εργασίας ή λόγω εργατικού ατυχήματος συντάξεων. Έχοντες υπ’ όψει: α)Τας διατάξεις της παρ. 8 του άρθρ. 12 του Ν.Δ. 4104/1960 «Περί τροποποιήσεως και συμπληρώσεως της νομοθεσίας περί Κοινωνικών Ασφαλίσεων και άλλων τινών Οργανωτικών και διοικητικών διατάξεων». β)Την δια της υπ’ αριθ. 10/64 αποφάσεως του Δ.Δ.Δ.Δ. Αθηνών και της από 14.12.65 Εθνικής Γενικής Συλλογικής Συμβάσεως Εργασίας χορηγηθείσαν αύξησιν των γενικών κατωτάτων ορίων ημερομισθίων. γ)Την υπ’ αριθ. 119/1966 ομόφωνον γνώμην του Δ.Σ. του ΙΚΑ (Συνεδρίασις 6/22.2.66) περί υπάρξεως οικονομικής επαρκείας του ΙΚΑ δια την από της 16ης Απρ. 1966 αύξησιν των συντάξεων του ΙΚΑ κατ’ εφαρμογήν των διατάξεων της παρ. 8 του άρθρ. 12 του Ν.Δ. 4104/1960, αποφασίζομεν: Από 16ης Απρ. 1966 αυξάνονται κατά ποσοστόν 12% αι υπό του ΙΚΑ χορηγούμεναι συντάξεις βάσει πλειόνων των 1200 ημερών εργασίας, ή λόγω εργατικού ατυχήματος. Της ανωτέρω αυξήσεως υπολογιζομένης επί του καταβαλλομένου ποσού μηνιαίας συντάξεως, δικαιούνται οι συνταξιοδοτούμενοι κατά την 16ην Απρ. 1966, ως και οι μεταγενεστέρως συνταξιοδοτούμενοι εφ’ όσον δια τον καθορισμόν του ποσού της συντάξεώς των λαμβάνονται υπ’ όψιν αποδοχαί αναγόμεναι εξ ολοκλήρου εις χρονικόν διάστημα προ της 1ης Ιαν. 1966. Αι κατά τα ανωτέρω προσαυξανόμεναι συντάξεις δεν υπόκεινται εις τους περιορισμούς των παρ. 2 και 11 του άρθρ. 29 του Α.Ν. 1846/51 ως ετροποποιήθη. Προς την ανωτέρω αύξησιν συμψηφίζεται τυχόν διατηρούμενον προσωρινόν επίδομα. Η παρούσα δημοσιευθήτω δια της Εφημερίδος της Κυβερνήσεως. 